ས་པ་ཞིག་ཡིན་དགོས་སམ་སྙམ་སྟེ། བུ་སྟོན་ལ་འཕགས་འོད་
ཀྱིས་འགོས་ལུགས་ཀྱི་དབང་སོགས་དབང་བཀའ་བདུན་པོ་གཅིག་ ཏུ་བསྲེས་
པའི་དབང་རྒྱས་པ་ཞིག་གནང་ནས་བརྒྱུད་པ་འདྲེན་པ་ན། ལུགས་སྲོལ་བདུན་
ཀའི་བརྒྱུད་ པ་ འདྲེན་ པཪ་ མཛད་ ནས་ དབང་ བདུན་
དཀྱིལ་ཆོག་ཀྱང་ཚུལ་དེ་བཞིན་དུ་རྩོམ་པར་རིགས་པས་སོ་སྙམ་མོ། །དེས་ན་བུ་
སྟོན་གྱི་དཀྱིལ་ཆོག་འདི་ས་ལུགས་གཙང་མ་ཡིན་མིན་བརྟག་དགོས་སོ། །དེ་
རྣམས་ཀྱིས་ས་ལུགས་ཀྱི་བླ་མ་བརྒྱུད་པའི་རྣམ་ཐར་བསྟན་པའི་སྒོ་ནས་ལུགས་དེ་
་བསྲེས་༨.༦ཧ་
ཇི་ལྟར་དར་བའི་ཚུལ་བསྟན་ཟིན་པ་སྟེ། བོད་ཡུལ་དུ་འདུས་པ་འཕགས་སྐོར་
ཇི་ལྟར་བྱུང་བའི་ཚུལ་ལེགས་པར་བཤད་ཟིན་པ་ཡིན་ལ།
169

གཉིས་པ། ཡེ་ཤེས་ཞབས་ལུགས་ཇི་ལྟར་
དར་ཚུལ་བསྟན་པ།
གཉིས་པ་ཡེ་ཤེས་ཞབས་ལུགས་སོགས་ལུགས་གཞན་བསྟན་པ་ལ་ཡང་།
ཡེ་ཤེས་ཞབས་ལུགས་ཀྱི་བརྒྱུད་རིམ་སྨོས་ཏེ་དེ་ཉིད་ཇི་ལྟར་དར་བའི་ཚུལ་དང༌།
ཇོ་བོའི་ལུགས་ཀྱི་བརྒྱུད་རིམ་སྨོས་ཏེ་དེ་ཉིད་ཇི་ལྟར་དར་བའི་ཚུལ་གཉིས་ལས།
དང་པོ། ཡེ་ཤེས་ཞབས་ལུགས་ཀྱི་བརྒྱུད་རིམ་
ལས་དེའི་དར་ཚུལ་བསྟན་པ།
དང་པོ་ནི། བོད་འདིར་ཐོག་མར་ལོ་ཆེན་རིན་ཆེན་བཟང་པོས། པཎྜི་
ཏ་ཤྲཱདྷ་ཀ་ར་ཝ་རྨ་ལ་ཞུས་པའི་གསང་འདུས་འཇམ་རྡོར་གྱི་དབང་སོགས་དང་།
དེ་རྗེས་གཉོས་ལོ་ཙཱ་བ་ཡོན་ཏན་གྲགས་ཀྱིས་པཎྜི་ཏ་བ་ལིཏ་ཨཱ་ཙཱརྱ་ལ་ཞུས་པའི་
གསང་བ་འདུས་པ་འཇམ་དཔལ་རྡོ་རྗེའི་བཤད་སྲོལ་བཟང་པོ་བྱུང་བ་དེ་ཉིད་
དང་། རྭ་ལོ་ཙཱ་བ་རྡོ་རྗེ་གྲགས་ཀྱིས་ངོ་བོ་པུཎྱ་ཤྲཱི་ལ་ཞུས་པའི་འཇམ་དཔལ་རྡོ་
རྗེ་ལྷ་བཅུ་དགུའི་དབང་དང་། གཉན་ལོ་ཙཱ་བ་དར་མ་གྲགས་ཀྱིས་བླ་མ་པཎ་དྷ་
པ་ལ་ཞུས་པའི་དབང་སོགས་མང་དུ་བྱུང་བ་ཡིན་ཡང་、ཀྱིས་བླ་མ་པཎ་དྷ་
ནུབ་ཅིང་དར་རྒྱས་ཡོད་པ་ནི་གཉན་ལོ་ནས་བརྒྱུད་པ་འདི་ཉིད་དེ། དེ་ཡང་
གཉན་ལོ་ཆེན་པོ་དེས་འཕགས་ཡུལ་དུ་བྱོན་ནས་རི་སུལ་གྱི་རྣལ་འབྱོར་མ་དང་།
བླ་མ་པཎ་དྷ་པ་སོགས་བླ་མ་མང་དུ་བསྟེན། མདོ་སྔགས་ཀྱི་ཆོས་ཚུལ་བསམ་
གྱིས་མི་ཁྱབ་པ་ཞིག་དང་། ཁྱད་པར་གསང་བ་འདུས་པ་ཡེ་ཤེས་ཞབས་ལུགས་
ཀྱི་དབང་དང་གདམས་པ་མང་པོ་ཞིག་དང་། འདུས་པའི་ཆོས་སྐྱོང་གཉན་
170

མགོན་ཆེན་པོ་ཞལ་བཞི་པའི་ཆོས་སྐོར་ཡོངས་སུ་རྫོགས་པ་མ་ཚང་བ་མེད་པར་
སྤྱན་དྲངས་ཁའུ་པ་ཆོས་ཀྱི་རྒྱལ་མཚན་སོགས་ལ་གནང་། དེའི་དྲུང་དུ་རྗེ་
བཙུན་ཕྱག་ན་པདྨོའི་སྤྲུལ་པ་རྩེ་ཆེན་ཀུན་དགའ་སྙིང་པོས་འདུས་པ་ཡེ་ཤེས་
ཞབས་ལུགས། ཆོས་སྲུང་གཉན་མགོན་ཆེན་པོའི་ཆོས་སྐོར་སོགས་གསན་ཏེ།
འཇམ་དཔལ་རྡོ་རྗེའི་མན་ངག་གི་སྒོ་ནས་རིགས་སྲས་བསྐྲུན་པའི་ཆོ་ག་མཛད་
པས། རྗེ་བཙུན་སྐུ་མཆེད་བཞི་སོགས་འཇམ་དབྱངས་བདུན་བརྒྱུད་བྱོན་པ་
ཡིན་པར་ཡང་བཤད་ལ། བླ་ཆེན་དེས་སློབ་དཔོན་རིན་པོ་ཆེ་བསོད་ནམས་རྩེ་
མོ་ལ་གནང་། དེས་རྗེ་བཙུན་རིན་པོ་ཆེ་གྲགས་པ་རྒྱལ་མཚན་ལ། དེ་ཉིད་ཀྱིས་
ན་ལ་གནང་། ང
ཆོས་ཀྱི་རྒྱལ་པོ་འཕགས་པ་རིན་པོ་ཆེ་བློ་གྲོས་རྒྱལ་མཚན་ལ་གནང་། དེའི་དྲུང་
དུ་གུར་ གྱི་ མགོན་ པོའི་ སྤྲུལ་ པ་དམ་པ་ཀུན་དགའ་གྲགས་ཀྱིས་ གསན་ ནས།
དགའ་ལྡན་པ་བཀྲ་ཤིས་དཔལ་ལ་གནང་། དེ་ནས་དགའ་ལྡན་པ་ཀུན་དགའ་
བསོད་ནམས། ཁམས་པ་རྡོ་རྗེ་དཔལ། བླ་མ་གྲགས་པ་དཔལ། ཀུན་མཁྱེན་
གངས་ཁྲོད་པ། ས་བཟང་པཎ་ཆེན་མ་ཏིའི་མཚན་ཅན། ས་བཟང་འཕགས་པ།
རྡོ་རྗེ་འཆང་ཆེན་པོ་ཀུན་དགའ་བཟང་པོ། རྒྱལ་ཚབ་དམ་པ་ཀུན་དགའ་དབང་
ཕྱུག ཀུན་མཁྱེན་མཁས་པའི་དབང་པོ་བསོད་ནམས་སེང་གེ རྗེ་བཙུན་སངས་
རྒྱས་རིན་ཆེན། རྗེ་དཀོན་མཆོག་རིན་ཆེན། སྤྱན་སྔ་རིན་པོ་ཆེ་དཀོན་མཆོག་
རྒྱ་མཚོའི་བར་དུ་བརྒྱུད་དེ། དམ་པ་དེ་ཉིད་ཀྱི་དྲུང་དུ་ཁོ་བོ་ཅག་གི་སྐྱབས་
གནས་དམ་པ་རྗེ་བཙུན་བུདྡྷའི་མཚན་ཅན་གྱིས་གསན། དེ་ཉིད་ལ་བདག་གི་
རྣམ་འདྲེན་དམ་པ་མཁན་ཆེན་ཐམས་ཅད་མཁྱེན་པ་ངག་དབང་ཆོས་གྲགས་
ཀྱིས་གསན་ལ། དམ་པ་དེ་ཉིད་ཀྱི་དྲུང་དུ་བདག་གིས་ཀུན་མཁྱེན་ཆེན་པོའི་
171

སྒྲུབ་དཀྱིལ་གྱི་སྟེང་ནས་འདིའི་དབང་ལེགས་པར་ཐོབ་ཅིང་། སྒྲུབ་ཐབས་ཀྱི་
བཤད་པ་ཡང་ཀུན་མཁྱེན་གྱིས་མཛད་པའི་རྣམ་བཤད་སྟེང་ནས་སྨིན་རྒྱས་སུ་
ནོས་པ་ཡིན་ནོ། །
གཉིས་པ། ཇོ་བོའི་ལུགས་ཀྱི་བརྒྱུད་རིམ་
ལས་དེའི་དར་ཚུལ་བསྟན་པ།
གཉིས་པ་ཇོ་བོའི་ལུགས་ཀྱི་བརྒྱུད་རིམ་སྨོས་ཏེ་དེ་ཉིད་དར་བའི་ཚུལ་ནི།
སྤྱིར་ཇོ་བོའི་ལུགས་ལ་གསང་འདུས་འཕགས་ལུགས་ཞིག་ཀྱང་བྱོན་མོད་ཀྱང་ད་
ལྟ་ཆད་ནས་མི་བཞུགས་ལ། དེང་སང་བཀའ་མ་ནུབ་པ་ནི་གསང་བ་འདུས་པ་
ལྷ་བཅུ་དགུ་མ་སྟེ། འདི་ཉིད་ཇོ་བོ་ཆེན་པོ་དཔལ་ལྡན་ཨ་ཏི་ཤ་ལ་འཕགས་པ་
སྤྱན་རས་གཟིགས་ཀྱིས་དངོས་སུ་གནང་བ་ཡིན་པ་ལས། ཇོ་བོ་རྗེ་བོད་དུ་བྱོན་
པའི་ཚེ་ལྷ་བཙུན་བྱང་ཆུབ་འོད་ཀྱིས། བདག་སྤྱན་རས་གཟིགས་ལ་མོས་པས།
སྤྱན་རས་གཟིགས་ཀྱི་དབང་བསྐུར་ཞིག་ཞུ་ཞུས་པས། དེས་ཅིས་ ཀྱང་ རུང་
གསུངས་ནས། འཇམ་རྡོར་གྱི་རིགས་པས་སྤྱན་རས་གཟིགས་གཙོ་བོར་བྱས་
པའི་གསང་བ་འདུས་པ་ལྷ་བཅུ་དགུའི་དབང་འདི་གནང་བ་ཡིན་ལ། དེས་འམ་
པ་ལྕགས་རི་བ་ལ་གནང་། དེས་རྒྱ་ལྕགས་རི་གོང་པ། རྫིང་བུ་ཁ་པ་ཤཱཀྱ་
གྲགས། སྦན་ཕུག་པ་དར་མ་ཤཱཀྱ། ཞང་ཡེ་པ། ཟེ་བ་དོན་གྲུབ། བར་ཐང་པ་
ཡབ་སྲས། བསོད་ནམས་དབང་ཕྱུག མང་མཁར་ཁྲ་ཚང་བ་ལོ་ཙཱ་བ་མཆོག་
ལྡན་ལེགས་པའི་བློ་གྲོས། བླ་མ་དཔལ་ལྡན་སེང་གེ ་ བུ་སྟོན་རིན་པོ་ཆེ་ཐམས་
ཅད་མཁྱེན་པ་རིན་ཆེན་གྲུབ། མཁས་གྲུབ་གཞོན་ནུ་བསོད་ནམས། བླ་མ་བཀྲ་
ཤིས་རིན་ཆེན། ངོར་ཆེན་ཀུན་དགའ་བཟང་པོའི་བར་དུ་ལེགས་པར་བརྒྱུད་དེ།
172

དེ་མན་ཆད་གོང་དུ་བསྟན་པའི་འཇམ་རྡོར་གྱི་དབང་གི་བརྒྱུད་པ་དང་འདྲ་བས།
མཁན་ཆེན་ཐམས་ཅད་མཁྱེན་པ་ངག་དབང་ཆོས་གྲགས་ཀྱི་དྲུང་དུ་ཀུན་མཁྱེན་
ཆེན་པོའི་ཡིག་ཆའི་སྟེང་ནས་ཁོ་བོ་ཅག་གིས་ལེགས་པར་ཐོབ་པ་ཡིན་ནོ། །
དེ་ལྟར་ཁ་བ་ཅན་གྱི་ལྗོངས་འདིར་དཔལ་གསང་བ་འདུས་པ་ལ་ལུགས་
སྲོལ་མི་འདྲ་བ་འཕགས་སྐོར། ཡེ་ཤེས་ཞབས་ལུགས། ཇོ་བོ་ལུགས་ཀྱི་སྤྱན་
རས་གཟིགས་དང་གསུམ་པོ་དེ་དག་ལས་སོ་སོར་ཆད་པ་ལ་ལོ་ཆེན་རིན་ཆེན་
བཟང་པོའི་ལུགས། འབྲོག་མི་ལུགས། འགོས་ལོ་བསོད་ནམས་རྩེ་མོའི་ལུགས།
མར་ལོ་ཆོས་ཀྱི་དབང་ཕྱུག་ལུགས། ཁ་ཆེ་པཎ་ཆེན་ནས་བརྒྱུད་པ་བདག་ཉིད་
ཆེན་པོ་ས་པཎ་གྱི་ལུགས། ཆག་ལོ་ཆོས་རྗེ་དཔལ་གྱི་ལུགས། ཇོ་བོ་ཆེན་པོ་
དཔལ་ལྡན་ཨ་ཏི་ཤའི་ལུགས་སོགས་འཕགས་ལུགས་ཉིད་ཀྱི་གསང་བ་འདུས་པ་
མང་པོ་དང་། ཡང་ཡེ་ཤེས་ཞབས་ལུགས་ལ་ཡང་ལོ་ཆེན་ལུགས། གཉོས་ལོ་
ཡོན་ཏན་གྲགས་ལུགས། རྭ་ལོ་རྡོ་རྗེ་གྲགས་ལུགས། གཉན་ལོ་དར་མ་གྲགས་
ནས་ས་ཆེན་ཀུན་དགའ་སྙིང་པོ་ལ་བཀའ་བབ་པ་འཇམ་རྡོར་ས་ལུགས་ལ་སོགས་
པ་དུ་མ་དང་། ཡང་ཇོ་བོ་ལུགས་ཐུན་མོང་མ་ཡིན་པ་གསང་འདུས་སྤྱན་རས་
གཟིགས་ཀྱི་དབང་ སོགས་དཔག་ ཏུ་མེད་པ་ཞིག་བྱོན་ པ་ ཡིན་ཡང་། མར་
ལུགས། འགོས་རྡོག་གི་ལུགས། དེ་ལས་གྱེས་པ་ས་ལུགས་སྔ་མ་དེ་དག་ལ་མ་
ལྟོས་པས་ལུགས་གསར་མ་དང་བཞིའམ། ཡང་ས་ལུགས་སྔ་མ་འགོས་རྡོག་གི་
ལུགས་སུ་བྱས་ན་གསུམ་དུ་ཡང་འདུ་བས། དེ་རྣམས་ནི་དེང་སང་གི་བར་དུ་
བཀའ་མ་ནུབ་ཅིང་ཆེས་དར་བ་ཡིན་ཞིང་། ཡེ་ཤེས་ཞབས་ལུགས་ནི་ས་ལུགས་
འདི་མ་གཏོགས་གཞན་རྣམས་དེང་སང་ཕལ་ཆེར་ཆད་ནས་མེད་པར་སེམས་ལ།
ཇོ་བོའི་ལུགས་ཀྱི་གསང་འདུས་སྤྱན་རས་གཟིགས་ཀྱི་ཆོས་བཀའ་དང་། བོད་
173

ཡུལ་བསྟན་པའི་མངའ་བདག་རྗེ་བཙུན་ས་སྐྱ་པའི་ལུགས་ཀྱི་གསང་བ་འདུས་པ་
འཇམ་དཔལ་རྡོ་རྗེའི་སྨིན་གྲོལ་གྱིས་བསྡུས་པའི་ཆོས་སྐོར་རྣམས་ནི་དེང་སང་གི་
བར་དུ་རྒྱུན་མ་ཆད་པ་དར་རྒྱས་སུ་བཞུགས་པ་འདི་ཡིན་ནོ། །དེ་དག་གིས་ནི་
ཡེ་ཤེས་ཞབས་ལུགས་ སོགས་ལུགས་གཞན་བསྟན་པ་ཡང་བཤད་པ་སྟེ། དེ་
རྣམས་ཀྱི་ སྒོ་ནས་དཔལ་གསང་བ་འདུས་པའི་དམ་པའི་ཆོས་བྱུང་བའི་ཚུལ་
ལེགས་པར་བཤད་པ་གསང་འདུས་ཆོས་ཀུན་གསལ་བའི་ཉིན་བྱེད་ཅེས་བྱ་བ་
ལེགས་པར་བསྟན་ཟིན་ཏོ།
འདིར་སྨྲས་པ།
མཇུག་སྨོན།
ཟབ་མོའི་མཐར་ཐུག་གསང་བ་འདུས་པ་ཡི།
བསྟན་ལ་བཀའ་དྲིན་ཆེ་བའི་རྒྱ་བོད་ཀྱི། །
མཁས་གྲུབ་ལོ་པཎ་བརྒྱུད་པར་བཅས་པ་ཡི།
རྣམ་ཐར་དྲན་པས་ལན་བརྒྱར་ཕྱག་བགྱིའོ། །
སྔོན་ཚེ་སྐལ་བཟང་དཔྱོད་ལྡན་སྐྱེས་བུ་རྣམས། །
སྐྱེ་བ་གཏན་གྱི་དོན་ཆེན་བསྒྲུབ་པའི་ཕྱིར། །
ཚེ་འདིའི་ལས་ལ་ཇི་སྙམ་མི་སེམས་པར། །
རྟག་ཏུ་དམ་ཆོས་དོན་གཉེར་ཁོ་ནས་བྲེལ། །
དེང་སང་དུས་ཀྱི་ཆོས་པར་རློམ་པ་རྣམས། །
འདིར་སྣང་སྲེད་པ་མི་སྐྱ་བས་ཀྱང་ཆེ། །
དེས་ན་ལྟོ་རྒྱབ་ཆེད་ཕྱིར་མགོ་སྤུ་བྲེགས། །
174

གོས་མདོག་བསྒྱུར་བ་ཙམ་ལ་ངོ་མཚར་ཅི། །
རབ་བྱུང་བསྙེན་པར་རྫོགས་པར་ཁས་འཆེ་ཡང་།
འདུལ་ཆོས་རྒྱ་མཚོ་སློབ་པ་ལྟ་ཞོག་གི །
ལྟུང་བ་སྡེ་ལྔའི་བླང་དོར་ཙམ་ཞིག་ཀྱང་། །
མི་ཤེས་བཙུན་པོར་རློམ་རྣམས་གད་མོའི་གནས།
།
སེམས་བསྐྱེད་ཆོ་གས་བྱང་ཆུབ་སེམས་བསྐྱེད་ནས། །
ཕར་ཕྱིན་དབུ་མའི་གཞུང་ལུགས་ཆེ་བ་ལ། །
ཐོས་བསམ་ལྟ་ཅི་བསླབ་བྱ་རགས་པ་ཡང་། །
སྤང་བླང་མི་ཤེས་རྒྱལ་སྲས་འདི་རྣམས་མཚར། །
བརྒྱུད་ལྡན་བླ་མར་སྨིན་བྱེད་དབང་ནོས་ཀྱང་། །
བསྐྱེད་རྫོགས་མན་ངག་རྒྱུད་དོན་ཟབ་མོ་ལ། །
ཇི་སྙམ་མི་སེམས་རྩ་ལྟུང་མིང་དོན་ལའང་། །
རྨོངས་པའི་སྔགས་འཆང་འདི་དག་ཆེས་རབ་བླུན།
དེས་ན་དམ་པའི་ཆོས་ལ་ཞར་བྱུང་དང་། །
དོན་མེད་ཚེ་འདིའི་དོན་ལ་ཨ་འཐས་པའི། །
།
ཆོས་གཟུགས་རྣམས་ལ་བདག་གིས་ལེགས་བཤད་གཏམ།
ལན་བརྒྱར་སྨྲས་ཀྱང་ཕན་པའི་སྐབས་མ་རྙེད། །
འོན་ཀྱང་རང་ཉིད་ལས་འཕྲོ་བཟང་པའི་མཐུས། །
གཞོན་ནུའི་དུས་ནས་སྐྱེས་ཆེན་གོང་མ་ཡི། །
བསྟན་པ་སྤེལ་བའི་རྣམ་ཐར་མཐོང་བའི་ཚེ། །
བཅོས་མིན་དང་འདོད་དད་པ་ཡང་ཡང་སྐྱེས།
175

དེ་ཕྱིར་བདག་དང་བདག་གི་དངོས་བརྒྱུད་ཀྱི། །
སློབ་མ་ལས་འཕྲོ་ལྡན་པ་འགའ་རེ་ཙམ། །
འབྱུང་བར་འགྱུར་སྙམ་དེ་དག་ལ་བརྟེན་ནས། །
གསང་འདུས་བསྟན་པ་རྒྱས་ཕྱིར་ངས་འདི་བཤད།
དེ་ལྟར་དགོངས་ལ་བློ་གྲོས་མིག་ཅན་རྣམས། །
གསང་འདུས་ཆོས་ཀུན་གསལ་བའི་ཉིན་བྱེད་ཀྱི། །
ངོ་མཚར་བསྟན་བཅོས་འདི་དང་གྲོགས་གྱིས་ལ།
།
ཟབ་དང་རྒྱ་ཆེའི་དཔལ་ལྡན་འདུས་པ་ཡི། །
ཆོས་རྒྱུན་བཞུགས་པའི་བླ་མ་མང་བསྟེན་ལ། །
ཐོས་བསམ་སྒོམ་པས་རང་རྒྱུད་སྨིན་བྱས་ནས། །
འཆད་རྩོད་རྩོམ་པས་གསང་འདུས་བསྟན་པའི་རྒྱུན།
ཡར་ངོའི་ཟླ་ལྟར་འཕེལ་ཞིང་རྒྱས་པར་མཛོད། །
འདི་སྦྱར་དགེ་བས་བདག་ཅག་དཔོན་སློབ་རྣམས། །
ཚེ་མཐར་ཕྱིན་ཞིང་བསམ་དོན་ཀུན་གྲུབ་སྟེ། །
སྤྱི་དང་བྱེ་བྲག་བསྟན་པ་རིན་ཆེན་འདི། །
མི་ཉམས་དབྱར་མཚོ་བཞིན་དུ་འཕེལ་བར་ཤོག །
དེ་རྒྱུན་བསྐལ་པར་རིགས་རྒྱུད་དྲི་མེད་ཀྱིས། །
རྒྱུན་དུ་སྐྱོང་ཞིང་བདག་ཅག་དཔོན་སློབ་རྣམས། །
ནམ་ཞིག་ཚེ་འདིའི་སྣང་བ་ནུབ་མ་ཐག །
མི་འབྲལ་ལྷན་ཅིག་བདེ་བ་ཅན་བགྲོད་ཤོག །ཅེས་དཔལ་གསང་བ་
འདུས་པའི་དམ་པའི་ཆོས་བྱུང་བའི་ཚུལ་ལེགས་པར་བཤད་པ་གསང་འདུས་
176

ཆོས་ཀུན་གསལ་བའི་ཉིན་བྱེད་ཅེས་བྱ་བ་འདི་ཡང་། འཇམ་མགོན་གྲུབ་པའི་
འཁོར་ལོས་སྒྱུར་བ་དཔལ་ས་སྐྱ་པ་ཆེན་པོ་བསོད་ནམས་དབང་པོའི་ཞལ་སྔ་ནས་
དང་། ཡབ་རྗེ་སྦས་པའི་སངས་རྒྱས་སྔགས་འཆང་གྲགས་པའི་མཚན་ཅན།
རིགས་ཐམས་ཅད་ཀྱི་ཁྱབ་བདག་རྗེ་བཙུན་བྱང་ཆུབ་ཀྱི་སེམས་རྡོ་རྗེ་ཆོས་རྒྱལ་བ་
མུས་པ་ཆེན་པོ་སངས་རྒྱས་རྒྱལ་མཚན། སྤྲུལ་པའི་སྐུ་ལོ་ནས་སྤྱན་སྔ་རིན་པོ་ཆེ་
ཀུན་དགའ་དོན་གྲུབ། མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་
གྲགས་པ་ལ་སོགས་ཏེ་ཡོངས་འཛིན་དགེ་བའི་བཤེས་གཉེན་བསླུ་མེད་ཀྱི་བླ་མ་དུ་
མའི་ཞབས་སེན་རིན་པོ་ཆེ་དབང་གི་རྒྱལ་པོ་སྤྱི་བོའི་ཅོད་པན་དུ་འཛིན་པའི་
སྐལ་བ་བཟང་པོ་ཅན། དཔལ་ས་སྐྱ་པ་ཤཱཀྱའི་དགེ་བསྙེན་པཎྜི་ཏ་ཐེག་པ་
མཆོག་གི་རྣལ་འབྱོར་པ་སྔགས་འཆང་ངག་དབང་ཀུན་དགའ་བསོད་ནམས་
གྲགས་པ་རྒྱལ་མཚན་དཔལ་བཟང་པོས། འཕགས་པའི་ཡུལ་ན་བྷ་ཝ་ར་ཞེས་
པ། གངས་ཀྱི་ཡུལ་དུ་དངོས་པོ་ཞེས་གྲགས་ཤིང་། རྒྱ་ནག་ལུགས་ལ་ཤིང་ཕོ་ཁྱི་
ལོ། ཨུཏྟ་ར་ཕཱ་ལྷུ་ནི་ཞེས་པ་དབོ་ཟླ་བའི་པི་ཏ་དེ་ཀཱ་ཞེས་པའམ་མིང་གཞན་
དཀར་ཕྱོགས་ཞེས་ཡོངས་སུ་གྲགས་པའི་དུས་ཆོས་ཁྱད་པར་ཅན་དང་། ཤུ་ཀྲ་
དྷི་
ཞེས་པ་རེས་གཟའ་པ་སངས་དང་། ཨུཏྟར་ཕཱ་ྒུ་ནི་ཞེས་པ་སྐར་མ་ཁྲ་དང་།
ཏིཿ་ཞེས་པ་སྦྱོར་བ་འཛིན་པ་དང་། བ་བམ་ཞེས་པ་བྱེད་པ་གདབ་པ་དང་། བྲྀ་
ཥ་བྷ་ཞེས་པ་ཁྱུ་མཆོག་གི་དུས་ལ་སྤྱོད་པའི་ཉིན། ཡོན་ཏན་རིན་པོ་ཆེ་དུ་མའི་
འབྱུང་གནས་བོད་ཀྱི་རྡོ་རྗེ་གདན་དཔལ་ས་སྐྱའི་ཆོས་གྲྭ་ཆེན་པོའི་གཞི་ཐོག་བླ་
བྲང་གི་ཚོམས་དམར་ཆོས་ཀྱི་རྒྱལ་པོ་འཕགས་པ་རིན་པོ་ཆེའི་བཞུགས་ཁྲི་པདྨ་
ཅན་གྱི་དྲུང་ག་ལ་བ་དེར་སྦྱར་བའི་ཡི་གེ་པ་ནི། རང་དང་ཉེ་བར་གནས་པའི་
དགེ་སློང་རྡོ་རྗེ་འཛིན་པ་མདོ་སྔགས་རབ་འབྱམས་སྨྲ་བ་བསམ་གཏན་རྒྱ་མཚོ་
177

ཞེས་བྱ་བ་གསུང་རབ་ཀྱི་དོན་ལ་དཔྱོད་པའི་བློ་གྲོས་ཀྱི་མིག་རབ་ཏུ་གསལ་བ་དེ་
ཉིད་ཀྱིས།
དད་པ་དང་བརྩོན་འགྲུས་བླ་ན་མེད་པའི་སྒོ་ནས་ལེགས་པར་བགྱིས་
སོ། །བསྟན་བཅོས་འདི་རྫོགས་པར་གྲུབ་པའི་ཉིན་ཁོ་ན་ལ། ཉང་སྟོད་རྐྱང་པོ་
ལྷ་ཁང་ནས་ལོ་ཆེན་རིན་ཆེན་བཟང་པོའི་ཐུགས་དམ་འཁྲུལ་མེད་ཀྱི་གསང་
འདུས་འཇམ་དཔལ་རྡོ་རྗེའི་དཀྱིལ་ཐང་རྒྱ་གར་གྱི་རི་མོ་དཔེ་བྲལ་ཞིག་དང་།
རྣམ་རྒྱལ་ལྷ་དགུའི་བྲིས་ཐང་དེ་དང་འདྲ་བ་ངོ་མ